ועדת הפנים והגנת הסביבה, כנסת 20, פרוטוקול מספר 581, 2018-02-26 13:00

יואב קיש: צהריים טובים, אני מתכבד לפתוח את ישיבת ועדת הפנים והגנת הסביבה בהצעת חוק התכנון והבנייה (תיקון מס' 117).

יואב קיש: עשינו כמה דיונים בנושא.

יואב קיש: באחרון אמרנו שאנחנו רוצים להסדיר ומה שרק נשאר זה רק המתווה שהאוצר צריך להעביר לשנה הזאת שהיא שנת המבחן שדיברנו עליה.

יואב קיש: בנוסף אמרנו שניתן אחרי שישה חודשים אפשרות לשר לבוא לפה אם הוא רוצה להפסיק את המתווה ולהתחיל את החובה.

יואב קיש: זה גם משהו שצריך להיכנס.

יואב קיש: כבר עשיתם את התיקונים בהתאם לסיכומים האחרונים?

<תומר רוזנר: בוודאי.

יואב קיש: אנחנו צריכים להקריא שוב או לא צריך?

<תומר רוזנר: לא צריך.

יואב קיש: אז מי מייצג פה את משרד האוצר?

<תומר רוזנר: לא הקראנו רק סעיף דיווח.

יואב קיש: אז תקריאי אותו קודם כדי שנמשיך ואחרי כן נשמע את האוצר.

יואב קיש: זה כל שישה חודשים עד מתי?

<תומר רוזנר: לא כתבנו את זה, אבל אפשר לכתוב שנתיים.

יואב קיש: אני גם חושב.

יואב קיש: איפה האפשרות של השר לבוא אחרי שישה חודשים?

<רוני טיסר: הכנסתי בעמוד 6 בפסקה 2.

יואב קיש: "שר האוצר באישור ועדת הפנים יהיה רשאי בצו לקצר בתקופה כאמור".

<קריאה: - - -

יואב קיש: ברור.

יואב קיש: המשמעות היא כניסה להליך חובה שבו מפסיקה ההתנהלות שאנחנו מגדירים פה כוולונטרית עם פיצוי מסוים שתכף נדבר עליו.

<תומר רוזנר: אנחנו לא נקרא לזה המתווה, אלא מתווה להיערכות מכוני הבקרה.

יואב קיש: מאה אחוז.

יואב קיש: אני מסכים.

יואב קיש: תודה על הערתך.

יואב קיש: בבקשה, משרד האוצר, תציגו את המתווה להיערכות מכוני הבקרה.

<אורי דביר: גם בשיח עם רוב מכוני הבקרה הטלפונית אתמול על הנושא אנחנו חשבנו לתת מענק הקמה בסכום של 100 אלף שקל שאותו יקבל מכון הבקרה ברגע ההקמה כששר האוצר נותן לו את הרישיון להתחיל לפעול.

יואב קיש: מה שאני אמרתי 150.

יואב קיש: אתם אמרתם 50 – מי אמר, יוצר היה?

<אורי דביר: נכון.

יואב קיש: איפה הוא עכשיו?

<אורי דביר: הוא ומירי בדיון אצל השר, והם יגיעו בקרוב.

יואב קיש: אוקיי.

<אורי דביר: דיברנו על סבסוד אגרות כפי שדיברנו עם הוועדה.

יואב קיש: בוא נדייק – סבסוד האגרות של מכוני הבקרה במלואן.

יואב קיש: למי?

<אורי דביר: למי שפונה.

יואב קיש: במהלך השנה לכל הקבלנים שפונים?

<אורי דביר: יפה.

<אורי דביר: אנחנו גם רצינו להכניס מנגנון אחרי חצי שנה כדי שנוכל לבדוק את עצמנו.

יואב קיש: אתם יכולים לבוא עם השר.

יואב קיש: אפילו אחרי שלושה חודשים אם תרצו, תבואו, ותגידו שזה עובד פיקס, לא צריך ומפסיקים.

יואב קיש: כולם ישמחו לחובה.

<אורי דביר: אבל השאלה אם נוכל להחיל את זה וולונטרית עם שינוי של סבסוד האגרות באישור ועדת הפנים.

יואב קיש: מה זה וולונטרית?

יואב קיש: אם אתה רוצה וולונטרית ושינוי במנגנון צריך לבוא לוועדה ולהסביר, ויהיה פה דיון.

יואב קיש: אם נחליט שהנימוקים הגיוניים, נשמע את כל האנשים אז נאשר.

יואב קיש: אבל כרגע יש מנגנון אחד שמתחיל ב-1 באפריל.

<אורי דביר: נכון.

יואב קיש: המנגנון הזה עדיין מונע את החובה ומשאיר את זה וולונטרי לשנה.

יואב קיש: באותה שנה הגדרנו שיש מענק למתווה היערכות למכוני הבקרה שכולל סבסוד מסוים מהאוצר.

<תומר רוזנר: מה שהוא מבקש כדאי לסכם בפסקה (2) שרוני הקריאה עכשיו לקצר את התקופה האמורה שהיא תקופת הוראת השעה של הוולונטריות, ואפשר להוסיף גם "או את המתווה להיערכות מכוני הבקרה".

יואב קיש: אבל הוא לא יכול רק את המתווה ולהשאיר את התקופה.

<תומר רוזנר: יכול להיות שהוא ירצה להשאיר את הוולונטריות ולא לסבסד.

יואב קיש: זה אני לא מוכן.

יואב קיש: זה מה שהוא ביקש.

יואב קיש: אני לא אמרתי שאני מסכים.

יואב קיש: אני לא מסכים שיישאר וולונטרי בלי מתווה ההיערכות.

יואב קיש: הוא יצטרך לבוא לפה ולהסביר.

יואב קיש: אתם רואים שלא צריך את זה - -

<אורי דביר: - - למרות הוולונטריות כל היזמים מגיעים.

יואב קיש: אוקיי, אני מסכים.

יואב קיש: אז בכל מקרה זה באישור הוועדה.

יואב קיש: זאת אומרת אנחנו לא משאירים את זה פתוח.

<אורי דביר: ברור.

יואב קיש: נניח ששר האוצר גילה שכמעט בטוח אפשר ללכת למתווה חובה אבל למען הסר ספק הוא רוצה לשנות את המתווה ורק להוריד את המימון שלו, ומציע פה מתווה אחר.

יואב קיש: הוא יבוא לפה ויסביר ואם נקבל את דעתו אז בסדר.

יואב קיש: אז אני מקבל את הערתך.

יואב קיש: זה לא רק לקצר את התקופה, אלא גם לשנות את מתווה ההיערכות למכוני הבקרה.

יואב קיש: או זה או זה.

<אורי דביר: בדיוק.

יואב קיש: כרגע לא יהיה שינוי עד שהוועדה הזאת לא תשנה את דעתה בעניין.

טלב אבו עראר: אדוני היושב-ראש, שר האוצר או מישהו מטעמו?

יואב קיש: שר האוצר תמיד יכול לשלוח נציג שיבקש.

טלב אבו עראר: לא בהכרח.

יואב קיש: אתה רוצה לכתוב "או מי מטעמו"?

טלב אבו עראר: כן.

יואב קיש: לא צריך.

יואב קיש: אפשר תמיד.

יואב קיש: בבקשה, תמשיך.

<אורי דביר: אריאל, אנחנו דיברנו בינתיים על מענק ההקמה ועל הסבסוד של האגרות.

יואב קיש: בינתיים אנחנו שומעים מה האוצר מציע.

יואב קיש: שמענו שאתם מציעים מענק הקמה של 100 אלף שקלים, סבסוד האגרות של מכוני הבקרה במלואן.

<אורי דביר: כששר האוצר רשאי בצו באישור ועדת הפנים - -

יואב קיש: זה אמרנו.

יואב קיש: הגדרנו לשר האוצר - -

<אריאל יוצר: וכמובן, אם לא נאמר לתקופת הביניים.

שני דברים: עכשיו אנחנו עוברים למתווה עצמו.

שני דברים: אתם אמרתם, מענק הקמה 100 אלף שקלים – תכף נדבר על זה; סבסוד אגרות גם אמרנו.

שני דברים: אבל סבסוד אגרות זה ללא הגבלה.

שני דברים: כל קבלן שפונה לאורך כל התקופה – סבסוד האגרה שלו.

<אריאל יוצר: האגרה משולמת מאוצר המדינה למכון.

<אריאל יוצר: זאת אומרת אוצר המדינה נכנס בנעלי הקבלן.

<בני ארביב: השאלה אם נכון שהמדינה תשלם בהתאם להוראות שנקבעו בתקנות באותם מועדים?

<בני ארביב: אנחנו פשוט לא רוצים לעכב את הבקשות להיתרים.

<בני ארביב: בתקנות של מכוני הבקרה ששם קבועים שיעורי האגרות כתוב שתנאי להתקשרות זה תשלום.

<בני ארביב: אנחנו לא רוצים שיהיה מצב שהוא יגיש בקשה להתקשרות עם מכון בקרה ויבקש כסף מהמדינה, ולמדינה ייקח זמן.

יואב קיש: אז איך אתה מציע לפתור את זה?

<קריאה: שהוא ישלם ויקבל חזרה.

<תומר רוזנר: לא.

<תומר רוזנר: זה הכי גרוע.

יואב קיש: ואז הוא גם לא יהיה אמין.

יואב קיש: אני מוכן לפטור את החובה הזאת מההתקשרות של מכוני הבקרה.

יואב קיש: זאת אומרת כמו שאמרת – שלא בגלל עיכוב תשלום מהמדינה נמנע התקשרות עם הקבלן.

יואב קיש: זאת אומרת המדינה תהיה חייבת לשלם את האגרות.

יואב קיש: אם התהליך נופל על בירוקרטיה שלוקחת קצת יותר זמן הם יידעו שהם מקבלים את הכסף ובינתיים יכולים להתחיל לעבוד עם הקבלן; שלא ימנע מהם לעבוד עם הקבלן.

<בני ארביב: אנחנו מבקשים את אישור הוועדה כי התקנות האלה קיבלו את אישור הוועדה - -

יואב קיש: אז מה אתה רוצה?

<בני ארביב: להכניס הוראה בתקנות שזה לא תנאי להתקשרות.

יואב קיש: התשלום של האוצר לא יהיה תנאי להתקשרות בין הקבלן למכון הבקרה.

יואב קיש: אבל שלא ישתמע מפה שאנחנו נותנים למדינה אפשרות לדחות תשלומים למכוני בקרה.

יואב קיש: לא זאת הכוונה.

<תומר רוזנר: איך ובאיזה מנגנון?

<בני ארביב: מתי זה יקרה?

<קריאה: אפשר לתחום את זה בזמן?

יואב קיש: בעיקרון אנחנו רוצים, כמו שגם אריאל יוצר אמר, שהמדינה תיכנס לנעלי הקבלן.

יואב קיש: אתה טוען שיש פה בעיה תפעולית שתמנע את תחילת הפעילות מכיוון שהמדינה אולי תתעכב קצת עם הנוהל עד שהקבלן יגיע - -

<תדמור עציון: עד שיעבירו כסף.

יואב קיש: אז תציעו פתרון.

<אורי דביר: יכול להיות שיהיה נכון להתקזז עם מכוני הבקרה בכל רבעון.

<אורי דביר: בסוף כל רבעון יהיה - - -

יואב קיש: אז למה שהם יממנו רבעון עכשיו?

יואב קיש: זה עלויות אחרות לגמרי.

יואב קיש: מחזיקים עכשיו רבעון.

יואב קיש: אתה רוצה – תן להם על החשבון.

<אריאל יוצר: ואחרי זה לרדוף אחרי הקבלן.

יואב קיש: נכון.

יואב קיש: אז תשלם כמו הקבלן.

יואב קיש: אל תתחמק מזה.

<אריאל יוצר: מיום גמר התהליך- -

<קריאות: לא, לא.

<קריאה: התשלום כרגע הוא מראש.

<אריאל יוצר: אוקיי.

<אריאל יוצר: כמו שכתוב בחוק, רק 30 יום.

יואב קיש: נפתור את זה בהליך כפול.

יואב קיש: א', אני מסכים עם מה שאתה אומר שעיכוב תשלום של האוצר לא יהווה מניעה, כמו שאמרת, בתחילת הפעילות של המכון עם הקבלן.

יואב קיש: מצד שני המדינה תהיה מחויבת לתשלום במועדים כפי שהקבלן היה מחויב.

יואב קיש: כל עיכוב מעל 30 יום בתשלום המדינה יישא ריבית פיגורים.

יואב קיש: תסתדרו.

<בני ארביב: ההוראות האלה ייקבעו בתקנות.

יואב קיש: אני נותן לכם לקבוע אותן.

יואב קיש: זה המסר.

<בני ארביב: צריך אישור ועדה.

יואב קיש: הוועדה מאשרת.

יואב קיש: אתה רוצה שנאשר את זה עכשיו?

יואב קיש: נאשר את זה עכשיו.

יואב קיש: אל תעכבו את זה.

יואב קיש: אני אומר לכם שלושה דברים.

יואב קיש: אם לא הוא ישלם ריבית פיגורים.

<אריאל יוצר: בסדר.

<אריאל יוצר: אני רוצה שמי שמשלם את הכסף - - -

<אריאל יוצר: זה נראה הגיוני לגמרי.

<אריאל יוצר: אנחנו רק רוצים לבדוק את זה עם החשב הכללי.

יואב קיש: מאה אחוז.

יואב קיש: ריבית פיגורים – עם החשב הכללי.

<בני ארביב: אולי כדי לחסוך דיון נוסף פה בוועדה – מבחינתנו אין מניעה להכניס את התנאים האלה לחוק: "על אף הוראות שנקבעו לפי חוק זה בתקופה הזאת".

<בני ארביב: דף הוראות שנקבעו לפי חוק זה בתקופה הזאת.

<תדמור עציון: ואז לא צריך לחזור הנה לדיון.

<תדמור עציון: אריאל, יש לך בעיה שאת המנגנון הזה נכניס כבר לחוק?

<אריאל יוצר: את האגרות?

<אריאל יוצר: לא.

<תדמור עציון: כי אנחנו רוצים לחסוך דיון נוסף בוועדה.

<אריאל יוצר: לי אין בעיה.

יואב קיש: אז בוא תכניס את זה לחוק

<תדמור עציון: כולל עם החשכ"ל.

יואב קיש: ברור.

יואב קיש: זה המנגנון.

כמו שאמרתי: יש לנו עוד שני דברים שאמרנו שאנחנו צריכים לסגור.

כמו שאמרתי: אני מבקש את ההצעה שלכם בעניין עידוד הקבלנים ושנית – רשת הביטחון.

<אריאל יוצר: רק כדי לחדד – ההצעה שלנו – אני אומר את כולה לפרוטוקול – למעט האגרות שיופיעו בחקיקה, שאר הדברים אנחנו עושים ברמה המנהלית.

<אריאל יוצר: בדקנו את זה.

יואב קיש: תגיד מה אתה מציע.

יואב קיש: גם מענק ההקמה במנהלי?

<אריאל יוצר: כן.

<אריאל יוצר: למה צריך את זה בחוק?

<תומר רוזנר: לא צריך את זה בחוק.

<תומר רוזנר: אני מסכים שלא צריך את זה בחוק.

<תומר רוזנר: אני מכיר את הבירוקרטיה הממשלתית.

<תומר רוזנר: מדובר בתהליך שעלול לארוך זמן רב.

<תומר רוזנר: אני לא יודע איך אתה הולך לעשות את זה.

<אורי דביר: זה יהיה, כנראה, בהליך של קול קורא.

<אורי דביר: ואז זה הליך שוויוני כי הוא פונה בעצם לכל המכונים.

<תומר רוזנר: בסדר.

<תומר רוזנר: עד שיהיה קול קורא.

<תומר רוזנר: אתה תגמור את הקול הקורא בחודש - -

יואב קיש: אני מציע לכם לעשות את זה בחוק.

יואב קיש: זה נקרא "מתווה היערכות למכוני הבקרה".

יואב קיש: זה בדיוק מה שעשינו פה.

יואב קיש: אני לא רואה סיבה לא לעשות את זה.

יואב קיש: הבונוס לקבלן – אם אתה רוצה אני מוכן לא לשים.

יואב קיש: אבל את כל המתווה כפי שדיברנו – סבסוד אגרות, מענק הקמה ורשת ביטחון שיהיו בחוק.

יואב קיש: אני רוצה את זה בחוק כי אני לא רוצה להיות במצב שבגלל עבודות המשרד אנחנו לא מצליחים לייצב את הדבר הזה.

<אריאל יוצר: מענק הקמה – מתחילות אלף שאלות שאנחנו צריכים - - - בחוק.

<אריאל יוצר: לא נצא מזה.

יואב קיש: נעשה אותם.

<אריאל יוצר: מתי אתה משלם את מענק ההקמה?

<תומר רוזנר: עכשיו.

יואב קיש: בקבלת הרישיון.

<תומר רוזנר: עד 1 באפריל.

<אריאל יוצר: אבל למי?

<תומר רוזנר: למי שמקבל רישיון.

יואב קיש: יש שישה.

יואב קיש: כשהם מקבלים רישיון אתה משלם לו מענק הקמה.

<אריאל יוצר: ואם אחרי חודש הוא נסגר?

יואב קיש: אז נסגר אחרי חודש.

יואב קיש: מה אתה רוצה?

<אריאל יוצר: אז הלכו 100 אלף?

יואב קיש: כן.

יואב קיש: אז בוא נסגור את הרפורמה וגמרנו.

יואב קיש: כבר שנתיים אתה מורח אותם.

יואב קיש: מה אתה רוצה שאני אגיד לך?

<אריאל יוצר: אני לא אומר את הדברים האלה כדי להגיד לך שאני לא רוצה.

<אריאל יוצר: אנחנו הצגנו את זה.

<אריאל יוצר: אנחנו הבאנו הצעה ועומדים מאחוריה.

יואב קיש: אתה רוצה לראות שזה הולך למקום הנכון.

<קריאה: - - -

יואב קיש: לא להפריע.

יואב קיש: אתה אומר, נתתי לו 150 אלף שקל - - -

<קריאות: - - -

הוא אומר שאפשר לקזז.

דקה.

<אריאל יוצר: כל מה שאני רוצה להגיד בדוגמאות, ויש עוד מאתיים כאלה, זה שיש כאן רזולוציות שהן מאוד קטנות ולא מתאימות לחוק.

יואב קיש: אני מסכים איתך.

יואב קיש: אבל ההסתייגות - -

<אריאל יוצר: תן לי עוד שבועיים - -

יואב קיש: לא, אין לי עוד שבועיים.

יואב קיש: אין לי.

<אריאל יוצר: - - - לאשר את החוק.

יואב קיש: תקשיב טוב, אתה יודע בדיוק כמוני – אנחנו היום ב-26 בפברואר.

יואב קיש: ב-1 באפריל העסק הזה יוצא.

יואב קיש: עוד פעם אחת לבוא למליאה לא נבוא חוץ מעכשיו.

יואב קיש: לא יקרה.

<אריאל יוצר: אף אחד גם לא מבקש את זה.

יואב קיש: אני אומר לך דבר כזה – אני גם לא יודע אם אתה תספיק עם לוחות הזמנים להביא תקנות לאישור.

יואב קיש: אני רוצה להסיר את אי הוודאות כדי שכל העסק ייצא מפה היום ויידע לאן הולכים.

יואב קיש: אתה רוצה להשאיר את זה עכשיו – ואולי אתה צודק – אבל במסגרת לוחות הזמנים ובמסגרת הבעיות שאני מכיר במשרד האוצר, במסגרת הבעיות שאני מכיר במשרד המשפטים וקול קורא וכל מה שקשור לזה – לצערי, אתם תיכשלו.

יואב קיש: מה אתה רוצה שאני אגיד לך?

<אריאל יוצר: אני אגיד לך מהצד השני.

<אריאל יוצר: אני לא רוצה שייצא תחת ידיה של הוועדה חוק שמי שצריך לבצע אותו יסתכל ויראה שהוא מחורר לגמרי ולא יידע איך לבצע את זה.

יואב קיש: אז בוא נפתור את הבעיות.

יואב קיש: אין בעיה.

<תומר רוזנר: יש לי פתרון בשבילך.

<תומר רוזנר: החוק הזה יעלה למליאה ביום שני הבא.

<תומר רוזנר: אתה ביום ראשון מקבל דיווח – אנחנו מכינים עם כל הדברים או לא מוכנים.

<תומר רוזנר: אם לא מוכנים – החוק לא עולה למליאה.

<תומר רוזנר: ב-1 באפריל ישברו את הראש.

יואב קיש: אפשר לעשות את זה הסתייגויות ואז להצביע על ההסתייגויות - -

לקבל את זה במליאה.

יואב קיש: אם בשבוע אתם מסוגלים - -

אני מוכן להתנדב - - -

<אריאל יוצר: - - - מה לעשות?

יואב קיש: או שזה בחוק או שזה בנוהל, וזה תוך שבוע עולה.

<אריאל יוצר: בכל מקרה החוק צריך להיות מאושר עד 1 באפריל.

<אריאל יוצר: אז צריך עד אז להיות - - - לעבוד.

יואב קיש: אני מקבל את ההצעה שלכם עוד שבוע.

יואב קיש: אני מכניס את זה כהסתייגויות.

יואב קיש: אני אצביע על זה ואפיל את זה כהסתייגויות, וזה יעלה למליאה ביום שני.

יואב קיש: אם אני עד יום שני מקבל את התקנות מסודרות מכם - -

<קריאה: נוהל.

יואב קיש: השאלה אם זה פותר את זה.

<אריאל יוצר: תומר יקרא.

<אריאל יוצר: אם יחשוב שזה - -

<תומר רוזנר: אני צריך לקבל אור ירוק ממך שהבירוקרטיה הממשלתית מסודרת, ולא צריך עכשיו ללכת למשרד המשפטים.

יואב קיש: יש לכם שבוע לעשות את זה.

יואב קיש: כי אם לא אני מעביר את ההסתייגויות.

<אריאל יוצר: אם לא, אין בעיה שזה ייכנס לחוק ומה שייצא ייצא.

יואב קיש: מה זה ייכנס?

יואב קיש: זה ייכנס לחוק.

<אריאל יוצר: גם לכם יש אינטרס שאני אסיים.

יואב קיש: יש לי בעיה.

יואב קיש: אני לא יכול לעשות את זה.

<אריאל יוצר: למה?

יואב קיש: אני לא מוכן להוציא מפה חוק לא טוב.

יואב קיש: לא רוצה להשאיר את זה בידיים של המליאה, לחצים של השר.

יואב קיש: לא מוכן.

יואב קיש: כבר הבנתי שלחצים של השר, יש להם חשיבות.

יואב קיש: יש לי איזה זיכרון קל מהעבודה של הוועדה שפתאום השר משנה את דעתו.

יואב קיש: עזוב, כרגע זה בחוק.

<אריאל יוצר: אז מה הנוסח?

יואב קיש: אז אנחנו נדבר.

<תומר רוזנר: מענק הקמה 100 אלף שקל.

יואב קיש: זה עוד לא הוסכם.

<אריאל יוצר: אתה מציע?

יואב קיש: בבקשה, תמשיך.

יואב קיש: מה לעשות, אם הייתי רואה התנהלות אחרת עם משרד האוצר אז אולי.

יואב קיש: האמת היא שאתה בסדר.

<אריאל יוצר: אנחנו עובדים לא כזה קל על העניין הזה ולא מעט שעות.

<אריאל יוצר: לוחות זמנים קשים.

<קריאות: - - -

יואב קיש: תומר, אפשר להכניס את זה לחוק עם הסתייגות של "הסר".

יואב קיש: בהסתייגות של "הסר" קצת יותר קשה להעביר הסתייגות כזאת.

<תומר רוזנר: אוקיי.

יואב קיש: בסדר, זה אני מוכן לעשות.

יואב קיש: זה איזשהו באלאנס.

יואב קיש: זה ייכנס לחוק; יהיו הסתייגויות של "הסר" של הסעיפים האלה שנצביע עליהן נגד, ואם נראה שהכול מסודר ולא צריך אז – בסדר.

<אריאל יוצר: רק כדי לחדד את האמירה שלי לפרוטוקול – זה לא שיש לי התנגדות עקרונית - -

יואב קיש: גם לי אין התנגדות עקרונית.

יואב קיש: אני גם לא רוצה.

יואב קיש: אם הייתה לי חצי שנה עכשיו לא הייתי מכניס את זה לחוק ומחכה בסבלנות.

יואב קיש: אין לי.

יואב קיש: יש לי אחריות כלפי השוק הזה, ואני הולך לפעול ככה.

<תדמור עציון: אתם תצטרכו להגיד לנו מה אתם בדיוק רוצים.

יואב קיש: אם תביאו את זה עד יום שני הבא שזה עולה להצבעה במליאה וזה נראה טוב ותפור ללא בירוקרטיה ממשלתית זה יירד בהסתייגויות.

זוהיר בהלול: אחד הדואטים המפוארים שראיתי בכנסת.

יואב קיש: תבוא קצת יותר לוועדה.

זוהיר בהלול: אני הייתי בחו"ל.

זוהיר בהלול: תשאל את תומר.

זוהיר בהלול: אני מאלה - - -

יואב קיש: בבקשה, נמשיך.

<אריאל יוצר: 3 זה מה ביקשת מאתנו לחשוב על מנגנון - -

<קריאה: 2 זה אגרות?

יואב קיש: 2 זה אגרות.

יואב קיש: מענק הקמה, סבסוד אגרות מכוני בקרה.

<אריאל יוצר: 3 זה תמריץ ליזם כדי להגיע למכונים ולא לדלג עליהם בשנת - - - שהם חובה.

<אריאל יוצר: אנחנו מציעים לעשות כ-20 אלף שקל בממוצע ליזם - -

יואב קיש: מה זה "בממוצע"?

יואב קיש: זה ייכנס לחשבון או לא?

<אריאל יוצר: אני לא רוצה לקשור את זה לשם, ולכן אני אומר 20 אלף שקל בממוצע.

<אריאל יוצר: אבל זה חצי מעלות - - -

יואב קיש: אז כן חצי מהעלות.

<אריאל יוצר: אני לא אנסח את זה ככה.

<תומר רוזנר: תחליט.

<תומר רוזנר: עכשיו מנסחים.

<תומר רוזנר: אין ברירה.

יואב קיש: או 20 אלף שקל או 50% מהמענק.

יואב קיש: מה אתה רוצה?

<קריאות: - - -

יואב קיש: לא.

יואב קיש: אגרת מכוני הבקרה.

יואב קיש: איזה מהם?

<קריאה: לפי הנמוך מבין השניים.

<אריאל יוצר: אני רוצה 50% עד 20 אלף כי זה יהיה פלוס-מינוס - - -

יואב קיש: זה החישוב שלכם.

יואב קיש: התמריץ ליזם, 50% מאגרת מכוני הבנייה, יוחזר ליזם כתלושים שיוכל לשלם לרשות המקומית והאוצר יחזיר.

יואב קיש: איך אתם רוצים לעשות את זה?

יואב קיש: כסף כסף?

<אריאל יוצר: אני לא יודע.

<אריאל יוצר: עולות פה הרבה שאלות.

יואב קיש: איך אתם רוצים לכתוב?

<קריאה: 50% או 20 אלף, לפי הנמוך מבין השניים כי זה יכול להיות הרבה כסף.

יואב קיש: תומר, תמריץ ליזם 50% ממכוני הבקרה יוחזרו ליזם בהליך שיוגדר על-ידי תקנות המשנה.

<קריאה: לא בתקנות.

<קריאה: התקנות צריכות לחזור.

יואב קיש: בכל מקרה אם אני קובע את זה בחוק אתם תמצאו את הדרך בסוף.

יואב קיש: אבל זה חייב להיות ברמת העקרונות.

יואב קיש: 50% מאגרת מכוני הבקרה יוענקו ליזם כתמריץ - -

<קריאה: או 20 אלף שקל.

יואב קיש: לא.

<קריאה: לפי הנמוך.

יואב קיש: לא, אני רוצה לעשות את הגבוה.

יואב קיש: 50%.

יואב קיש: אני לא עושה את הנמוך.

<אורי דביר: שים לב שהוא מקבל גם את אגרת הכבאות.

יואב קיש: ראשית, הבנתי מתומר שמשיח עם מכוני הבקרה יש הבדל בין התכן לביצוע.

יואב קיש: אז אני מבקש שגם בסעיף הזה – הגדרנו להם שהקבלן מגיע לרשות המקומית ואומר אם הוא רוצה לעבוד עם מכון בקרה או לא.

יואב קיש: אני רוצה לפצל את זה לשתי שאלות – שאם הוא רוצה לעבוד עם מכון הבקרה בתכן או בביצוע.

יואב קיש: הוא יכול לבחור אחד משניהם ולא מחויב לשניהם.

<קריאה: או את שניהם.

יואב קיש: או את שניהם.

<קריאה: - - -

יואב קיש: אתה אמרת לי שהם רוצים את זה.

יואב קיש: לא רוצים – לא יהיה.

יואב קיש: הלאה.

יואב קיש: לא לפצל.

יואב קיש: הם לא רוצים את הפיצול לתכן ולביצוע.

יואב קיש: בסדר, לא רוצים לא צריך.

<אריאל יוצר: אני רק רוצה להסביר את הלוגיקה.

<אריאל יוצר: זה יכול להיות בסוף לקבלן בודד הרבה כסף.

יואב קיש: 20 אלף שקל לפרויקטים גדולים זה לא הרבה כסף.

<תדמור עציון: אבל אם זה 50% זה הרבה יותר מזה.

<אריאל יוצר: אם אתה לא מגביל את זה לנמוך זה יכול להגיע ל-150 אלף שקל.

<קריאות: - - -

יואב קיש: ממילא תשלם את זה אחר כך.

<אריאל יוצר: אני לא רוצה שלא יהיה אינטרס לקחת רק עבודות - -

<קריאות: אין אינטרס.

<קריאות: החוק מחייב לקחת כל עבודה.

יואב קיש: 50% לא יותר מ-100 אלף שקל.

<אורי דביר: לא, זה המון.

<אורי דביר: זה מה שדיברנו בוועדה.

יואב קיש: אל תיקח כל עבודה, אבל הוא רוצה להגביל את התמרוץ לקבלן.

<קריאות: - - -

<אריאל יוצר: אתה מתמרץ את הקבלן עד גבול סביר.

<אריאל יוצר: אני חושב שזה 20 אלף או 50%.

יואב קיש: לא, 20 אלף זה נמוך.

יואב קיש: בינתיים תשים קו למעלה.

יואב קיש: תכף נמשיך.

יואב קיש: בינתיים אתה רושם 50%.

<אריאל יוצר: - - -

יואב קיש: טוב, תרשום תקרה 100 אלף שקל.

<אריאל יוצר: - - - קבלן שבונה 100 בניינים.

יואב קיש: לכמה מגיע ההיתר הגבוה?

יואב קיש: זה לפרויקט, לא להיתר.

<קריאות: - - -

יואב קיש: להיתר.

יואב קיש: בסדר, להיתר.

יואב קיש: עצרו רגע את הדיון.

יואב קיש: הדיון לא ימשיך ככה להתנהל.

יואב קיש: אני עובר עכשיו לסעיף 4.

<תומר רוזנר: לא גמרנו את 3.

יואב קיש: גמרנו.

יואב קיש: אמרתי לך את 3.

<תומר רוזנר: הוא רוצה להגביל את זה לכמות.

יואב קיש: הוא עוד לא אמר לי שום דבר על הכמות.

<אריאל יוצר: בוודאי שכן.

יואב קיש: עד איזו כמות?

<אריאל יוצר: עד 40 היתרים.

יואב קיש: 40 היתרים למכון?

יואב קיש: מה פתאום, אנחנו עוסקים בסך הכול - - - תמשיך, אחרי זה.

<אריאל יוצר: אני רוצה להסביר את ההיגיון.

יואב קיש: אני רוצה לראות את כל התמונה.

יואב קיש: עוד לא גמרת את התמונה.

<אריאל יוצר: הדבר האחרון - -

<קריאה: קשה לו, קשה.

<אריאל יוצר: אני חושב שאם אתם טובים יבואו אנשים.

<אריאל יוצר: אני לא מבין למה - - -

יואב קיש: למה אתה מתחיל דיון עכשיו?

<אריאל יוצר: אני חייב.

יואב קיש: אתה חייב לפרוטוקול.

יואב קיש: טוב, אמרת.

<אריאל יוצר: אנחנו לא אוהבים את הפרק הזה.

<אריאל יוצר: אנחנו מציעים לתת רשת ביטחון לכל השוק.

<אריאל יוצר: בסופו של דבר אם יש מכון אחד טוב ואחד פחות טוב אז אני לא חושב - -

יואב קיש: אנחנו מדברים על כישלון קולוסלי של השוק, לא על כישלון של מערך בקרה אחד, של מכון אחד.

<אריאל יוצר: אבל עכשיו אנחנו מדברים, לפי הידוע לנו, על שישה מכונים.

<אריאל יוצר: לפי התחשיבים שנאמרו כאן, וסך הכול הייתה הסכמה די רחבה - -

יואב קיש: לא בטוח שהייתה הסכמה, אבל תמשיך.

<אריאל יוצר: היה קשה להתווכח עם המספר הזה.

<אריאל יוצר: - - זה שזאת הכנסה כדי להיות במצב סביר נכון - - - של 2.5 מיליון שקל לשנה.

<אריאל יוצר: לכן מה שאנחנו מציעים זה לייצר רשת ביטחון של 6 מיליון שקל בשנה לשישה מכונים, קרי מיליון שקל פר מכון.

<אריאל יוצר: כדי להפעיל אותה צריך לראות שסך השוק הזה לא יצליח להכניס יותר מ-6 מיליון שקל בשנה.

יואב קיש: ואז איך אתה משלם?

יואב קיש: נגיד, סך השוק הכניס 3 מיליון, מה אתה עושה?

<אריאל יוצר: תחלק 3 מיליון.

יואב קיש: איך?

<אורי דביר: לכל המכונים תחלק 3 מיליון.

<אריאל יוצר: כל אחד אמור לקבל השלמה למיליון שקל.

יואב קיש: זאת אומרת מי שחצה את המיליון לאמקבל.

יואב קיש: אז רק מי שלא חצה מקבל.

<אריאל יוצר: - - -

לא, את הסעיף הזה.

יואב קיש: המתווה כמתווה חייב להיות.

יואב קיש: האמירה של המתווה צריכה להיות.

יואב קיש: תהיה הגדרה של המתווה בהגדרות מצדי.

יואב קיש: יהיה: "להלן מתווה זה עם הסעיפים".

יואב קיש: את הסעיפים צריך יהיה לבטל אם נגיע לפתרון אחר.

<תומר רוזנר: שיהיה אזכור של המתווה.

יואב קיש: בדיוק.

יואב קיש: אז אני אגיד לכם מה הכיוון שאני רוצה ללכת אליו, וזה אחרי ששמעתי את הצעת האוצר.

יואב קיש: זה יעלה לך יותר ממה שביקשת עכשיו.

יואב קיש: אני אסביר לך איפה ולמה.

<אריאל יוצר: אבל מאיפה יורד?

יואב קיש: אז בוא נשאיר את החוק ולא נעשה חוק.

יואב קיש: אני מוכן לא לעשות חוק.

יואב קיש: אם אתה לא רוצה זאת החלטה שלך.

יואב קיש: תגיד לי, יואב, אני לא רוצה, תשאיר את החוק כמו שהוא – אין בעיה.

יואב קיש: אני משאיר את החוק כמו שהוא

<אריאל יוצר: סליחה, עוד תנאי – שזאת התחייבות להיעדר תביעות.

<אריאל יוצר: ברגע שמחליפים רשת ביטחון זה נראה לי דבר - -

<תומר רוזנר: זה אני לא יכול לכתוב בחוק.

יואב קיש: מאה אחוז.

יואב קיש: זה לא נכתוב בחוק.

יואב קיש: השאלה אם גם על מענק הקמה אתה יכול לבקש היעדר תביעות אם אתה מחתים אותם.

<אריאל יוצר: אני חושב שכן.

זוהיר בהלול: אני מסכים, אבל אחד באפריל, לא ראשון באפריל.

יואב קיש: אז יש הסכמה מלאה של חברי הוועדה לעניין הזה.

יואב קיש: זה נאמר לפרוטוקול.

יואב קיש: לא צריך יותר מזה.

זאב בנימין בגין: אפשר להתחיל בשניים באפריל – יהיה יותר ביטחון.

<תדמור עציון: זה ממילא פסח.

יואב קיש: חברים, אני רוצה להגיד את השינויים שאני רוצה במתווה.

יואב קיש: הולך להיות פה הרבה רעש, ובסוף אנחנו צריכים לחתוך.

יואב קיש: מה שאני מציע הוא מאוזן.

יואב קיש: יוצר יכעס, הם יכעסו, אבל זה מאוזן.

יואב קיש: נשמע את חברי הכנסת, ואם הם ירצו להתייחס אני מוכן.

יואב קיש: ראשית, אני מקבל את התפיסה להסתכל על השוק כשוק.

יואב קיש: אני לא צריך לדאוג לכל מכון בקרה בפני עצמו.

<קריאה: יש פה שינוי מתנאי שוק אמיתיים.

יואב קיש: תן לי לסיים את כל המתווה שלי.

יואב קיש: אחרי שאני אסיים את המתווה אני אהיה מוכן לשמוע הערה.

<קריאה: עצם ההתייחסות לשוק היא - - -

יואב קיש: ההתייחסות לשוק היא נכונה כי יכולה להיות סיטואציה שמתוך שישה מכוני בקרה אחד או שניים ייכשלו בעבודתם.

יואב קיש: לכן אני רוצה לראות את זה כשוק.

יואב קיש: אני מבין את ההיגיון בעניין הזה.

יואב קיש: לכן אני הולך לעשות שני שינויים בעניין הזה.

יואב קיש: ראשית, התמריץ ליזם – אני מסתכל על זה כשוק.

יואב קיש: לכן המתווה הזה תקף ל-240 ההיתרים הראשונים.

יואב קיש: עד שלא יגיעו ל-240 המתווה הזה רץ.

יואב קיש: לא עכשיו יש למכון 40 והוא נעצר.

יואב קיש: 40 זה לא מספר למכון אחד.

יואב קיש: 240 היתרים אני מוכן להגיד שזה מספיק משמעותי שיסיים את התמריץ ליזם.

יואב קיש: אבל העניין הוא שבאותה נקודת זמן אנחנו צריכים לעבור לחובה, לדעתי.

<אריאל יוצר: אבל נניח שיש מכון אחד שרץ מאוד מהר ולקח 240 היתרים, וכל השאר לא הספיקו?

יואב קיש: נראה לך?

זאב בנימין בגין: אבל זה מחוזי.

יואב קיש: אני מוכן שהתמריץ ליזם - -

<אריאל יוצר: למה לא ללכת בעניין הזה - - -

יואב קיש: לא, אני לא רוצה.

זאב בנימין בגין: ניסינו למנוע את זה מלכתחילה.

<אריאל יוצר: הרשת – אני מבין את ההיגיון.

יואב קיש: אז אתה מתערב בשוק.

יואב קיש: אתה אומר שיש מכון טוב שהקבלנים רוצים ללכת אליו, ואתה אחרי 40 עוצר אותם, ואז הם ילכו למכון השני.

<אריאל יוצר: לא עוצר אותם.

<אריאל יוצר: פשוט מפסיק לתמרץ אותם.

יואב קיש: אתה מתמרץ אותם במכון השני - -

<אריאל יוצר: וגם אותו אני עוצר ב-40.

יואב קיש: אם אני מסתכל על זה כשוק אני רוצה לדעת בעוד שנה מהיום מי היה המכון הטוב ומי לא היה המכון הטוב.

יואב קיש: אני לא רוצה לאבד את השוק כמו שאתה רוצה.

יואב קיש: מה שהסתיים זה רק התמריץ ליזם.

יואב קיש: זאת אומרת המתווה לא מפסיק, אבל נתתם 240 תמריצים ליזם, הגעתם ל-240, אתם מודיעים, והתמריץ ליזם מסתיים.

יואב קיש: מענק הקמה – 150 אלף שקל ולא 100 אלף, בניגוד לעמדת האוצר; סבסוד אגרות למכוני הבקרה ימשיך לכל אורך התקופה; ורשת ביטחון.

<קריאה: לא שמעתי.

יואב קיש: אני לא יכול עם הרעש.

יואב קיש: כל אחד צריך להפסיק פה עם הרעש.

יואב קיש: אני חוזר על הנוהל מההתחלה: מענק הקמה – 150 אלף שקלים; סבסוד אגרות למכוני הבקרה ירוץ לכל אורך התקופה; תמריץ ליזם – 50% מאגרות מכוני הבקרה לפי היתר – עד 240 היתרים.

יואב קיש: אני כרגע הגבלתי את זה ל-100 אלף מקסימום לקבלן.

יואב קיש: אם תרצו על זה אני מוכן לדבר.

יואב קיש: נשמע מה שיגידו – אם זה גבוה מדי.

יואב קיש: דבר אחרון שהוא משמעותי בעיניי, ואני אגיד לך איך אני רוצה לנהל אותו – רשת הביטחון.

יואב קיש: אני רוצה להסביר לחברים שלא היו פה לאורך הדיונים מה ביקשתי מהאוצר לעשות.

יואב קיש: רשת הביטחון, תפקידה להגן מפני כשל שוק משמעותי.

יואב קיש: מה זה "כשל שוק משמעותי"?

יואב קיש: מכיוון שזה לא חובה יכול להיות שהקבלנים אפילו בשביל 20 אלף שקל, 30 אלף שקל, 50 אלף שקל, לא יהיה להם שווה ללכת למכוני הבקרה וימשיכו את ההתנהלות הרגילה שלהם.

יואב קיש: ואז הם ירצו לעבוד.

יואב קיש: ההכנסות שלהם מותנות בזה שבא קבלן ומשלם אגרות למכוני הבקרה, ועכשיו הקבלנים לא מגיעים.

יואב קיש: אז עם כל זה שטוב ויפה שהמדינה מממנת את האגרות אין קבלנים שבאים לבקש את המכונים.

יואב קיש: לכן בסיטואציה הזאת אני רוצה לעשות מבחן של השוק ולראות מה קרה בפעילות השוק ואם זה מצדיק לפצות בהתנעה והיערכות כחלק ממהלך של קו מינימום.

יואב קיש: איך עשינו את זה?

יואב קיש: אמרנו ככה – אני לוקח מספר אחר, לא 6 מיליון, אלא 7.2 מיליון.

יואב קיש: זה לא הרבה יותר.

יואב קיש: אפשר לחיות עם זה.

יואב קיש: למה 7.2 מיליון?

יואב קיש: כי אם אתה מחלק את זה ל-6 זה 1.2 מיליון למכון שזה אומר 100 אלף שקל לחודש למכון.

יואב קיש: אני רוצה לתת רצפה למכונים שהם לא מרוויחים בה.

יואב קיש: הם ממשיכים לדמם בה, זה ברור לי, אבל זה 100 אלף שקל מינימום למכון.

יואב קיש: זה גם לא יתנהל שנתית, אלא רבעונית.

יואב קיש: אתם יודעים בדיוק רבעונית כמה שילמתם על כל השוק הזה באגרות מכוני הבקרה, ואתם יכולים לראות אם עברתם את 7.2 מיליון שקל.

יואב קיש: מה הבעיה?

<אריאל יוצר: אם יש לאחד שלושה רבעונים חלשים ורבעון אחרון מאוד חזק?

יואב קיש: אז זה מה יש.

<אריאל יוצר: ככה זה גם השוק - - -

יואב קיש: אז פה אני בא לקראתם.

יואב קיש: שנה לספוג רבעון אחד חזק.

יואב קיש: אתה תבדוק את ההכנסות כל רבעון.

יואב קיש: אם אתה מחלק 7.2 מיליון לארבעה זאת הכנסה חודשית של 600 אלף שקל לחודש סך הכול מינימום.

יואב קיש: כפול 3 זה 1.8 מיליון שקלים.

יואב קיש: אתם פעם ברבעון בודקים אם היו הכנסות של 1.8 מיליון שקלים.

יואב קיש: אם היו הכנסות של 1.8 מיליון שקלים רשת הביטחון הזאת לא נכנסת לתוקף וממשיכים הלאה.

<קריאה: אז זה לא רשת.

יואב קיש: היא כן רשת.

יואב קיש: היא רשת לכל השוק.

יואב קיש: היא לא רשת למכון בודד.

יואב קיש: כי יכולה להיות סיטואציה - -

<קריאה: אתה קובע שאם יבואו עכשיו 30-20 אלף למכונים בהנחה שיהיו חמישה כאלה - -

יואב קיש: אם יש לך הכנסות מיזמים שעוברות 100 אלף שקלים בחודש בהנחה שזה מתחלק שווה בשווה אז לא תהיה רשת ביטחון.

יואב קיש: רשת ביטחון באה להראות מצב.

יואב קיש: יהיה גרף גדילה מסוים.

יואב קיש: אני לא יודע מה יהיה השיפוע שלו יהיה, ואני לא יודע כמה מהיר הוא יהיה.

יואב קיש: אנחנו רוצים לעודד אותו שיהיה מהיר וחזק ככל האפשר עד שהוא יגיע כמה שיותר קרוב לגרף החובה.

יואב קיש: אבל אני לא יכול לייצר מצב של חובה.

יואב קיש: אני מייצר מצב שלפחות כחצי מההוצאות החודשיות שלכם – אולי אני טועה פה – אני מאפשר.

יואב קיש: זה הכול.

יואב קיש: אני לא יכול לאפשר יותר.

יואב קיש: אני עושה את זה רבעוני.

יואב קיש: אני עושה סיטואציה שאם יש מכון אחד מצוין אז הוא ייהנה ויהיו לו 300 אלף שקל הכנסות בחודש – אהלן וסהלן; ואם מכון אחר לא הצליח למשוך לקוחות ונשאר תקוע ב-50 אלף שקל אז בסיטואציה הזאת הוא לא יקבל את ההשוואה ל-100 אלף שקלים.

יואב קיש: מצד שני אם כל השוק נתקל בבעיה מהותית שהקבלנים לא באים אז האוצר ישלים.

יואב קיש: אם היה לך רק קבלן אחד בחודש אחד ששילם לך 20 אלף שקלים אז תקבל החזר 80 אלף שקלים עד שתגיע לרף המינימלי של רשת הביטחון הזאת.

יואב קיש: זה המתווה.

יואב קיש: אני רוצה להבין לפני שיהיו התייחסויות למתווה עצמו האם הבנתם את המתווה?

יואב קיש: או האם מישהו לא ברור לו משהו במתווה עצמו?

<אריאל יוצר: אני רוצה להעיר.

יואב קיש: בבקשה.

<אריאל יוצר: המצב היום הוא שיש כרגע ארבעה מכונים עם הסמכה ועוד שניים עם הסמכה בדרך.

<אריאל יוצר: נניח לרגע שההסמכה מתעכבת, אז אם אתה מחשב את זה במספר שאתה אמרת אז הרשת - -

יואב קיש: פר מכון אם יש רק ארבעה.

יואב קיש: יכול להיות ששניים החליטו שלא מתאים להם.

<אריאל יוצר: היא פר שוק אבל אתה גוזר את זה - -

יואב קיש: פר שוק לפי כמות המכונים.

יואב קיש: ברור.

יואב קיש: קודם כול הבנו את המתווה?

יואב קיש: שאלה על מהות המתווה.

יואב קיש: אוקיי, עכשיו אני מוכן לשמוע הערות.

<סטפן אבו חדרה: אני ממנהל התכנון.

<סטפן אבו חדרה: האם שישה חודשים שדיברנו עליהם בהתחלה כוללים שינוי הדרגתיות של הכללת מבנים במכוני בקרה?

<סטפן אבו חדרה: זאת אומרת שישה חודשים שבהם השר יכול לבוא - -

יואב קיש: איזה שישה?

יואב קיש: השר יכול לבוא בכל רגע ולהגיד שהוא רוצה לשנות את העניין.

יואב קיש: יש לו שתי אפשרויות לשנות: א', להגיד שהוא רוצה מתווה חובה - -

<סטפן אבו חדרה: אני מדבר על סוגי מבנים.

<אורי דביר: זה לא יקרה.

יואב קיש: אני לא הולך קדימה.

יואב קיש: אני משאיר את לוחות הזמנים במתווה כמו שהם.

יואב קיש: עוד שאלות?

יואב קיש: אני מוכן לדבר על המהות.

<בני ארביב: רק צריך להגדיר מתי הרבעון מתחיל.

יואב קיש: ב-1 באפריל.

<בני ארביב: הבקשות הראשונות שיגיעו למכוני הבקרה יגיעו בסביבות יוני-יולי בלי קשר אם זה וולונטרי או חובה.

יואב קיש: אז אתם תעצרו אותם על זה.

יואב קיש: אין מה לעשות.

יואב קיש: הם ממשיכים לשלם לאנשים מ-1 באפריל.

<אריאל יוצר: גם אם זה היה חובה זה היה מתחיל להגיע ב-1 באפריל.

יואב קיש: בסדר.

יואב קיש: אין מה לעשות.

יואב קיש: השנה נגמרת ב-1 באפריל 19'.

<אבישי בן שושן: אני ממכון בקרת יהודה.

<אבישי בן שושן: אחד הנושאים המהותיים הוא חשיפת קהל היזמים לנושא הזה.

<אבישי בן שושן: חשוב מאוד שיהיה בין בהסכמה ובין בחובה נושא של פרסום היוזמה הזאת.

יואב קיש: - - - הנתיב הראשוני שחלה עליו חובה.

יואב קיש: זה מה שהגדרנו בחוק.

יואב קיש: זאת אומרת שאם מישהו לא ידע, חלם, לא חתם בעירייה – חלה עליו חובה.

<אבישי בן שושן: אף אחד לא יודע את זה מציבור אותם אנשים שצריכים להגיש את הבקשות.

יואב קיש: אז, הנה, היא אומרת שהם עובדים על קמפיין פרסומי.

<מירי כהן: קבענו ישיבה שעוד לא התקיימה.

<מירי כהן: היא תתקיים רק מחר אחר הצוהריים.

<מירי כהן: אנחנו בונים יחד עם הדוברות פרסום שאנשים יבינו שזה נכנס ב-1 באפריל, ומה המשמעויות.

<מירי כהן: אנחנו עושים גם הדרכות לכל ציבור הנוגעים בדבר, אם זה אדריכלים יחד עם התאחדות בוני הארץ.

<מירי כהן: אנחנו עובדים על ההטמעה.

<מירי כהן: מהבחינה הזאת אנחנו נדאג שהשוק יידע מה קורה ב-1 באפריל.

<קריאה: מתי זה יקרה?

<מירי כהן: אנחנו עובדים על זה בימים אלה.

<מירי כהן: עד 1 באפריל זה יקרה.

<קריאה: זה מאוחר 1 באפריל.

<מירי כהן: זה לא מאוחר, כי ב-1 באפריל זה רק בקשות למידע.

יואב קיש: חברי הכנסת, מישהו רוצה להתייחס למה שהצעתי?

יואב קיש: בני, בבקשה.

זאב בנימין בגין: הייתי בדיונים הקודמים ואני לא זוכר את המספרים.

זאב בנימין בגין: בדילוג בין 40 ל-240 מהו המספר הצפוי בשנה הראשונה?

זאב בנימין בגין: הרי אנחנו רואים את השנה הראשונה כשנה של חבלי לידה.

יואב קיש: הפוטנציאל זה 1,200 היתרים אם זה היה בחובה.

יואב קיש: זה לא חובה אז תיאורטית זאת הבעיה.

זאב בנימין בגין: בכל זאת.

זאב בנימין בגין: אם אני מבין נכון יש בעיה של הערכה.

יואב קיש: לא, 240 האלה זה זריקת העידוד.

יואב קיש: זאת אומרת אם הגענו למצב ש-240 יזמים הגישו אז אי אפשר להגיד שלא יודעים מה זה מכוני בקרה.

יואב קיש: אי אפשר להגיד שזה לא נמצא בשוק.

זאב בנימין בגין: יש להם אופציה לא - - -

יואב קיש: זה נכון.

זאב בנימין בגין: אם זה חבלי לידה אז צריך להתייחס לרך הנולד - -

יואב קיש: אתה מציע יותר מ-240?

זאב בנימין בגין: פחות.

<תומר רוזנר: 240 זה 20% מהשוק.

יואב קיש: תשמע מה הבעיה.

יואב קיש: אנחנו אמרנו לכל מכוני הבקרה שב-1 באפריל הם יקבלו 1,200 היתרים.

יואב קיש: זה מה שאמרנו, זה החוק.

יואב קיש: עכשיו הם מתארגנים.

יואב קיש: גייסו אנשים, הכינו, הכשירו והשקיעו.

יואב קיש: כבר שנתיים גוררים אותנו, ואנחנו עכשיו אומרים להם שבגלל שהעסק לא מוכן דוחים לכם בעוד שנה.

יואב קיש: אפשר לא לעשות את זה ולא לעשות כלום, דוחים בעוד שנה – הם כולם יסגרו, ילכו לתבוע את המדינה וכולנו מבסוטים, עשינו טוב למדינת ישראל.

יואב קיש: ואפשר לעשות מתווה שהוא לא ממקסם אבל הוא מביא כמה דברים שהאוצר מבין: ראשית, לא יהיו עלויות על היזמים כי אם יהיו עלויות הם בטח לא יבואו.

יואב קיש: וולונטרית אולי, אבל אם יהיו עלויות הם בטח לא יבואו.

יואב קיש: יותר מזה – אני אמרתי, תנו משהו שלפחות להתחלה יהיה אינסנטיב חיובי שיגרו ליזמים כן לבוא.

יואב קיש: אז יש פה איזשהו אינסנטיב.

יואב קיש: להגיד לך שיזם שבונה עכשיו בניין ב-20-15 מיליון שקלים 20 אלף שקל שהוא יקבל הם יגרמו לו לבוא?

יואב קיש: אני לא בטוח.

יואב קיש: אבל אולי אם הם ידברו איתו ויגידו לו, בדרך אתה מקבל גם 20 אלף שקל – יאללה, בוא ננסה, מה יש להפסיד.

<אורי דביר: ועוד 10,000 שקל שהוא חוסך לכבאות.

יואב קיש: נכון.

יואב קיש: אבל אני רוצה לתת לו משהו.

יואב קיש: לכן אני נשאר עם זה וממשיך עם זה.

זאב בנימין בגין: השאלה שהעלה אריאל בעניין מכון אחד – אם הוא לעומת 40 או 60 הוא אבן הבוחן?

זאב בנימין בגין: למרות שמדובר בשנה ראשונה- -

יואב קיש: אבל אני לא רוצה.

יואב קיש: אני לקחתי את הנימוק שלהם שאני רוצה גם בשנה הראשונה לראות מי מהמכונים עושה עבודה יותר טובה, ומי פחות טובה.

<אריאל יוצר: בסדר.

<אריאל יוצר: אבל אם אתה מעגן את זה במנגון של שוק ולוקח 240 היתרים ועד אז - -

ומה אם אחד יגיע ל-220?

<אריאל יוצר: זה מה שאמרתי.

יואב קיש: אז כנראה יש אחד שעושה עבודה מעולה.

זאב בנימין בגין: לא הייתי בוחן את זה כך בשנה הראשונה.

יואב קיש: אתם מעדיפים 240 היתרים למכון?

<קריאה: כן.

זאב בנימין בגין: 240 מפוצל.

<אריאל יוצר: נותנים תמריץ – מלאי של 40 היתרים - -

יואב קיש: טוב, אין לי בעיה.

יואב קיש: זה קצת מעוות.

זאב בנימין בגין: אריאל, תרשום שתמכתי בעמדת האוצר.

זאב בנימין בגין: שיהיה רשום בפרוטוקול.

<קריאה: 60.

יואב קיש: אני מקבל את הצעתו של בני בגין.

יואב קיש: 60 לכל אחד.

<אריאל יוצר: לא.

<אריאל יוצר: אין מגבלה.

יואב קיש: הוא מציע 60 לכל אחד - -

<קריאות: - - -

יואב קיש: מי שעובר 60 נעצר.

<קריאות: - - -

יואב קיש: עוד מישהו מחברי הכנסת רוצה להתייחס?

יואב קיש: יש ההצעה של בני בגין שנצביע עליה שאומרת כך: אופציה אחת זה 240, ואופציה שנייה היא 240 עם מגבלה של 60 למכון.

יואב קיש: זאת ההצעה של חבר הכנסת בני בגין, ואנחנו נתייחס אליה.

יואב קיש: בבקשה, שמך לפרוטוקול.

<אתי פלר: אני מנכ"ל הרשות הלאומית להסמכת מעבדות.

<אתי פלר: אבל אסור למכון לסרב.

<אתי פלר: זאת אומרת אסור להיות במצב שנגיד עד 60 היתרים - -

יואב קיש: לא.

יואב קיש: הוא לא מסרב.

יואב קיש: היזם יבוא עם 61 לאותו מכון, וסך הכול את סעיף 3 של התמריץ שלו הוא לא יקבל.

יואב קיש: היזם מקבל, לא המכון.

יואב קיש: יבוא יזם ויגיד, אני רוצה אותך בלי תמריץ, עדיין את האגרות הם ישלמו.

<אתי פלר: אוקיי.

<אתי פלר: 60 לקבלן, לא למכון.

יואב קיש: לא לקבלן – למכון.

יואב קיש: המענק עצמו הולך לקבלן, אבל סופרים 60 למכון.

<אתי פלר: אז אני מסבירה - - -

<קריאות: - - -

יואב קיש: הבנו את המשמעויות.

יואב קיש: זה או זה או זה.

יואב קיש: מי הדובר הבא?

<אסא זהר: אני ממכון בקרה.

<אסא זהר: אני רוצה להתייחס לתמריצים או הרצפה, שרשת הביטחון תתייחס לשוק כולו.

<אסא זהר: יש פה כמה טעויות שמוליכות לתפיסה הזאת.

<אסא זהר: ראשית, אתה אומר, אחד יהיה טוב אז הוא יקבל את כולם.

<אסא זהר: אבל זה בכלל לא שאלה של איכות העבודה, אלא של שיווק ושל כל מיני גימיקים.

<אסא זהר: לי עצמי אין בעיה, אבל אנחנו מדברים על זה שאנחנו רוצים שהמכונים היות שמשנים את תנאי השוק שהם יפתחו על קרקע יציבה ובטוחה.

<אסא זהר: לכן זה צריך להיות 100 אלף שקל למכון.

<אסא זהר: לא יותר מזה.

<קריאות: 150.

<אסא זהר: 100 אלף שקל למכון.

<תדמור עציון: הם מסתפקים ב-100.

יואב קיש: אתה מדבר על רשת ביטחון?

יואב קיש: זה 100.

<אסא זהר: רשת ביטחון, כן.

יואב קיש: רשת ביטחון.

יואב קיש: לא מענק הקמה.

<אסא זהר: אני מדבר על 100 אלף שקל למכון.

<אסא זהר: ככה, לדעתי, גם לאוצר יהיו פחות עלויות, אבל המכונים עצמם ירגישו יותר בטוח.

יואב קיש: חלק מהשיווק ולהביא את היזמים זה חלק מהעניין.

יואב קיש: מבחינתי להביא את היזמים זה מהלך שתצטרכו גם אחר כך.

יואב קיש: לכן אני רוצה להתייחס לזה כשוק ולא כמכון בודד.

יואב קיש: בבקשה, עוד התייחסויות.

<נינא כהן קרן: אני נינה כהן קרן ממשרד הבריאות.

יואב קיש: קיבלנו מכתב ממשרד הבריאות.

יואב קיש: דיברתי עם פפצ'יק.

יואב קיש: אמרתי לו שיש לכם עכשיו שנה לסיים את התקנות ואת ההכשרות.

יואב קיש: אנחנו בנינו מתווה לא בשביל לעקוף את משרד הבריאות.

יואב קיש: הסברתי לו את זה.

יואב קיש: אנחנו בנינו מתווה למקרה שנמצא את עצמנו בסוף בפני שוקת שבורה.

יואב קיש: לכן אני מבקש מכם בכל לשון של בקשה – תשלימו את המהלך הזה.

יואב קיש: אל תגיעו למצב - -

<נינא כהן קרן: - - - במטרה לסיים כמה שיותר מהר.

יואב קיש: אז הייתם צריכים לעשות את זה 4 שנים, וזה לא קרה.

יואב קיש: תודה רבה.

יואב קיש: אין לי ברירה.

יואב קיש: בניתי מתווה למקרה חירום שהעסק לא יעבוד עם משרד הבריאות.

יואב קיש: כן, בבקשה.

<אבנר עציון: אני רוצה לחזור לעניין כמות התיקים ורשת הביטחון.

<אבנר עציון: אנחנו ראינו מול עינינו כמו שדיברנו על זה 1,200 תיקים ברמת השוק.

<אבנר עציון: זה היה אמור להכניס סדרי גודל שתכפילו אותם ב-40 אלף שקל שמשרד האוצר מדבר.

<אבנר עציון: על זה אין מחלוקת.

<אבנר עציון: נכון לעכשיו ברגע שהולכים לוולונטרי אנחנו צפויים לראות הערכות – 25% מזה, 30% מזה.

<אבנר עציון: זאת אומרת נראה 400-300 תיקים ברמת השוק.

יואב קיש: כמה זה בכסף בממוצע לתיק?

<אבנר עציון: הממוצע שמשרד האוצר נוקב הוא 40 אלף שקל.

יואב קיש: אז 12 מיליון שקל לכל השוק.

<אבנר עציון: נכון.

יואב קיש: 12 מיליון שקל לכל השוק כיריית פתיחה לשנה ראשונה זה הישג יפה מאוד.

<קריאה: אבל אתה לא משלים את זה כרשת.

יואב קיש: אני לא משלים, אין סיבה.

יואב קיש: אם נגיע ל-12 מיליון שקל אז בשלושת החודשים הראשונים אתם תיהנו מרשת הביטחון כי העבודה עדיין לא מגיעה, אבל בעזרת ה' תגיע, ואז לא תצטרכו רשת ביטחון וכולם ירוויחו.

<אבנר עציון: אנחנו חישבנו במשך הרבה זמן והרצנו מודל שנקודת האיפוס של המכונים, לפחות אצלנו – אבל אני יודע שגם אחרים הגיעו למספרים דומים – היא כ-3.5 מיליון שקל בשנה הראשונה.

<אבנר עציון: על זה אנחנו ביססנו את עצמנו, ורואים פחות או יותר את הפעילות.

<אבנר עציון: נכון לעכשיו הסכומים שאתה מציע לא יאפשרו בכלל את ההטבה.

יואב קיש: אני לא יכול להציע יותר מזה.

יואב קיש: אני רוצה לסכם.

<אריאל יוצר: אני רוצה להגיד משהו.

יואב קיש: אחרון הדוברים.

<אריאל יוצר: אני מציע לגבי התמריץ כדי לעשות את זה הכי פשוט ולא להסתבך וגם כדי לעודד קבלנים קטנים יותר, להגיד 20 אלף שקל פר בקשה שלא משנה אם היא גדולה או קטנה, ולהישאר על הדבר הזה.

יואב קיש: זה מה ששאלתי אותך בהתחלה.

<אריאל יוצר: אז, הנה, השתכנעתי תוך כדי.

<קריאה: כמה?

יואב קיש: 20 אלף שקל.

<אריאל יוצר: לא נגיע לתמריץ בסכום של 150-100 אלף שקל

<קריאה: אבל אתה לא יכול להגיע לסכום של 150 אלף שקל לבקשה כשהאגרה המקסימלית תביא אותך לכ-70 אלף שקל.

יואב קיש: אז מה אתה רוצה?

יואב קיש: הוא נותן לך פה עכשיו - - -.

יואב קיש: קבלן שהיה אמור לשלם 30 אלף שקל אגרות – שדווקא הקטנים פתאום יבואו.

יואב קיש: זה יכול לעזור.

יואב קיש: זאת הצעה טובה.

יואב קיש: אני בעד זה.

יואב קיש: אתה גם מכמת להם את הסיכון במספר.

יואב קיש: אני רק שוקל להעלות 240 ל-300.

<קריאות: - - -

יואב קיש: במקום 50% מהאגרה זה 20 אלף.

יואב קיש: זה עונה על הממוצע.

יואב קיש: משרד הבריאות, בבקשה.

יואב קיש: כרגע יש לנו שנה עד שאתם בחובה.

יואב קיש: כרגע אנחנו מדברים על המבנים הפשוטים.

<תומר רוזנר: נכון.

יואב קיש: יש תקנות שלהם?

<תומר רוזנר: יש תקנות של כשירות.

יואב קיש: גם לפשוטים?

<תומר רוזנר: כן.

<תומר רוזנר: מה לעשות.

יואב קיש: אז בואו נעשה את זה 120 יום וזהו.

יואב קיש: אחרון הדוברים, בבקשה.

<שמעון בויקו: אני ממכון בקרה.

<שמעון בויקו: במכון הבקרה אצלי יש שותף אנגלי.

<שמעון בויקו: במנהל התכנון מכירים אותו.

<שמעון בויקו: קוראים לו סטיב.

<שמעון בויקו: הוא זה שנתן פה הרבה הרצאות והכניס את הנושא של מכוני בקרה, ונתן פה הדרכות וידע.

<שמעון בויקו: יש לו ניסיון של 25 שנה במכוני בקרה.

יואב קיש: לא שמעתי.

יואב קיש: סליחה.

<שמעון בויקו: אצלי במכון הבקרה יש שותף אנגלי בשם סטיב.

<שמעון בויקו: במנהל התכנון מכירים אותו.

<שמעון בויקו: הוא בא לפה ונתן הרצאות - -

יואב קיש: אוקיי.

יואב קיש: איש מקצוע רציני.

<שמעון בויקו: יש לו מכון בקרה AIF בלונדון.

<שמעון בויקו: לדבריו, נקודת איזון במכון בקרה זה 30 בקשות לחודש.

<שמעון בויקו: אם אנחנו מכפילים 30 בקשות בחודש, בשנה, זאת נקודת איזון.

<שמעון בויקו: אנחנו מדברים על נקודת איזון.

<שמעון בויקו: אני מבקש שתרשמו את זה בפרוטוקול.

יואב קיש: נראה לי שהשוק לא יודע לעמוד בתוצאה הזאת.

יואב קיש: אם אני מחלק 1,200 ל-6 אז אני כבר ב-200 לשנה.

יואב קיש: זה אומר שאף מכון לא יכול לשרוד.

<שמעון בויקו: זאת אומרת ששנה ראשונה אנחנו בסך הכול מדברים - - -

יואב קיש: אני מסכם את הדיון.

יואב קיש: אנחנו מעלים את החוק להצבעה.

יואב קיש: הסיכום הוא כזה.

יואב קיש: ראשית אני רוצה להסביר מה עשינו פה כדי למנוע ספק.

יואב קיש: אנחנו בנינו מתווה היערכות למכוני הבקרה שמטרתו לעשות שנת התנעה לשנה שאנחנו דוחים.

יואב קיש: באתם בטענות מוצדקות.

יואב קיש: המדינה כבר שנתיים מורחת אותנו, ולא נראה שהיא רצינית והולכת למקום הזה.

יואב קיש: כדי שתראו שהמדינה כן רצינית החלטנו בוועדה שהם מכניסים את היד לכיס – מה שעד היום לא קרה.

יואב קיש: מכניסים את היד לכיס בכמה דברים.

יואב קיש: זה המתווה שתהיה עליו הסתייגות.

יואב קיש: כמתווה זה קיים, אבל הפרטים - -

<אריאל יוצר: הוא רוצה שנעשה מאמץ.

יואב קיש: אני יודע להגיד מה שאני רוצה.

יואב קיש: אני רוצה שתהיה הסתייגות על הסעיפים של הפרטים שאם עד יום שני הבא אני מקבל בצורה מוסדרת יחד איתך שהבירוקרטיה הממשלתית מאחורינו אין לי בעיה שזה לא יהיה בחוק.

יואב קיש: תעשה את זה על כל סעיף בנפרד.

<תומר רוזנר: יהיו אגרות בחוק בכל מקרה.

<תומר רוזנר: הפטור מאגרה.

יואב קיש: לכן כל סעיף צריך להיות בנפרד, ועל כל אחד מהם תהיה הסתייגות שאנחנו נצביע ונגיד, לא.

יואב קיש: הדברים הם כאלה: מענק הקמה – 150 אלף שקל לכל מכון בזמן שהוא קיבל את הרישיון שלו- -

<תומר רוזנר: פטור ממס או תוספת?

יואב קיש: זה כהכנסות.

יואב קיש: שנית, סבסוד האגרות של היזמים למכוני הבקרה לאורך כל השנה ללא תלות בכמויות האגרות בעניין הזה.

יואב קיש: זה אתם בכל מקרה משלמים.

<אורי דביר: ואחרי חצי שנה השר יכול לפנות לוועדה.

יואב קיש: בכל זמן.

יואב קיש: שלישית, תמריץ ליזם שמוגבל ל-240 היתרים ועד בכלל והוא מוגבל למקסימום היתרים לכל מכון ועד 20 אלף שקלים לכל יזם לפי היתר.

יואב קיש: זאת אומרת יזם שיש לו שלושה היתרים יכול לקבל 60 אלף שקלים מקסימום.

יואב קיש: סעיף 4 – רשת ביטחון לשוק למקרה שלא יהיו בכלל פניות, ואנחנו נמצא שוק בכשל ניכר.

יואב קיש: לתפיסתי, במקרה הזה השר צריך לבוא בהצעה חדשה.

יואב קיש: זה גם מקרה שהשר צריך לבנות מחדש.

יואב קיש: אני רוצה שהוא יבטיח לפחות 100 אלף שקל הכנסות למכון לחודש.

יואב קיש: דרך אגב, כל הסכומים לא כוללים מע"מ.

יואב קיש: תוסיפו על זה מע"מ.

יואב קיש: הסכומים הם נטו שלהם.

יואב קיש: מה אני אעשה?

יואב קיש: הם משלמים שכר.

יואב קיש: זה 100 אלף שקל.

יואב קיש: מזה נוריד מע"מ?

<תומר רוזנר: בסדר, הוא מקבל 50% חזרה במס.

יואב קיש: אותם 100 אלף שקלים זה המינימום למכון.

יואב קיש: איך עושים את זה?

יואב קיש: בודקים רבעונית את ההכנסות של השוק.

יואב קיש: 300 אלף שקל למכון בתלות המכונים.

יואב קיש: כל מכון צריך לייצר הכנסות של 300 אלף שקל מינימום לרבעון.

יואב קיש: אם הוא לא עמד בזה אז האוצר ישלים את הסכום הזה לכל מכון עד 300 אלף שקל למכון מע"מ.

יואב קיש: אם השוק עבר את ההכנסות האלה המנגנון הזה לא נכנס לתוקף.

יואב קיש: זה ברור?

יואב קיש: על כל הדברים האלה נצביע עכשיו בהסתייגויות.

יואב קיש: בעיקרון אני מצביע עליהם בעד, ואז אנחנו נעשה הסתייגות של נגד.

<תומר רוזנר: קודם הסתייגות ואחר כך - -

<תדמור עציון: רק הערה אחת, אם אפשר.

<תדמור עציון: לגבי סעיף 9 לעניין הדיווח שרוני הקריאה בהתחלה הסיפה שלו שמדברת על מקרים שבהם נדרש אישורו של גורם מאשר שאין מכון בקרה מאושר, זה מידע שאין אותו לא למכוני הבקרה ולא למנהל התכנון.

<תדמור עציון: לכן אנחנו מבקשים לא להצטרך לדווח על זה כל חצי שנה כי זה לא מידע שנמצא אצלנו.

<תומר רוזנר: אנחנו חייבים כי זה המפתח לעניין שאנחנו רוצים לדעת אם זה נדיר כמו שאתם אומרים.

<תומר רוזנר: כמו שאת יודעת יש מחלוקת ביניכם לבין משרדי הממשלה אם זה נדיר או לא נדיר.

<תדמור עציון: לא, אין מחלוקת.

<תומר רוזנר: יש מחלוקת.

יואב קיש: מה הבעיה לדווח על זה?

<תדמור עציון: כי זה מידע שלא נמצא במנהל התכנון.

יואב קיש: אז תבואו ותגידו שאין לכם המידע.

<תדמור עציון: בסדר.

<תדמור עציון: אז נגיד שאין מידע.

<תומר רוזנר: הם חייבים לקבל אותו - - -

יואב קיש: תעשו מאמץ לקבל את המידע הזה.

<תומר רוזנר: בעמוד 2 בסעיף 2 אנחנו רוצים לתקן - -

יואב קיש: רגע, תן לי לגמור להצביע על זה, ואחרי זה נעשה את התיקונים.

יואב קיש: יש הסתייגות לבטל את סעיף מענק ההקמה.

יואב קיש: לא לבטל, אלא שלא יהיה כתוב בחוק.

יואב קיש: למחוק את זה.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד ההסתייגות – מיעוט

יואב קיש: נמנעים – אין

יואב קיש: ההסתייגות לא התקבלה.

יואב קיש: סבסוד אגרות אמרנו שנשאר בכל מקרה.

<קריאות: כן.

יואב קיש: תמריץ ליזם – הסתייגות למחוק את הסעיף – מי בעד?

יואב קיש: מי נגד?

יואב קיש: מי נמנע?

יואב קיש: בעד ההסתייגות – מיעוט

יואב קיש: נמנעים – אין

יואב קיש: ההסתייגות לא התקבלה.

יואב קיש: רשת ביטחון – מי בעד למחוק את הסעיף?

יואב קיש: מי נגד?

יואב קיש: מי נמנע?

יואב קיש: בעד ההסתייגות – מיעוט

יואב קיש: נמנעים – אין

יואב קיש: ההסתייגות לא התקבלה.

יואב קיש: שלוש הסתייגויות לא התקבלו.

<תומר רוזנר: נצביע על כל התיקונים.

יואב קיש: נצביע על כל התיקונים.

<תומר רוזנר: בעמוד 2 בסעיף 2 כתוב שתאריך התחילה הוא 1 בינואר.

<תומר רוזנר: אנחנו רוצים לתקן את זה לתאריך הפרסום של התיקון לחוק.

יואב קיש: זה לא ב-1 באפריל?

<רוני טיסר: לא.

<רוני טיסר: בסעיף 2 זה לעניין הוראת שעה לעניין מתן רישיון למכוני בקרה.

יואב קיש: בסדר.

<תומר רוזנר: שלא יהיה רטרואקטיבית.

<תומר רוזנר: פשוט זה יהיה מיום הפרסום.

יואב קיש: צריך להצביע על זה בנפרד?

<תומר רוזנר: לא.

<תומר רוזנר: נבהיר שלעניין חובת התקנת התקנות זה יהיה 120 יום.

יואב קיש: עוד משהו?

<תומר רוזנר: לא.

יואב קיש: אפשר להצביע על כל החוק?

<תומר רוזנר: כן.

יואב קיש: יש הסתייגויות נוספות למישהו?

יואב קיש: אין.

יואב קיש: מי בעד הצעת החוק כפי שהוקראה?

יואב קיש: מי נגד?

יואב קיש: מי נמנע?

יואב קיש: בעד הצעת החוק – רוב

יואב קיש: נמנעים – אין הצעת חוק התכנון והבנייה (תיקון מס' 117), התשע"ז-2017 התקבלה

יואב קיש: הצעת החוק התקבלה פה-אחד.

יואב קיש: הישיבה נעולה.

יואב קיש: תודה רבה.